Serie A 2019/20 - Se alle klubberne og danskerne i Serie A
Få overblik over Serie A-klubberne, danskerne i Serie A og læs om de italienske mestre og topscorere gennem tiderne her.
I mange år var Italien og Serie A stedet hvor fodboldens største stjerner slog sine folder, men i mere moderne tider har Støvlelandet fået konkurrence fra England, Spanien, Tyskland og Frankrig i kampen om at lokke de største navne til landet. Listen over fodboldlegender som har spillet i Serie A gennem tiderne er lang, men navne som Diego Maradona, Michel Platini og nu også Cristiano Ronaldo er i hvert fald værd at fremhæve som nogle af de allerstørste navne som har spillet i Serie A.
Tager vi de rød/hvide briller på og kigger på danske profiler i Støvlelandet gennem tiderne, er det værd at nævne, at begge Laudrup-brødre, Michael og Brian, har begge spillet i Serie A sammen med en lang række andre danske profiler. Vi nævner i flæng navne som Preben Elkjær, Martin Jørgensen, Thomas Helveg, Jon Dahl Tomasson, Nicklas Bendtner og Simon Kjær, men listen over danskere som har spillet i Serie A gennem tiderne er alenlang.
Også i år er der selvfølgelig spillere med dansk pas i de italienske Serie A-klubber, og forneden kan du få overblik over danskerne i Serie A i år, og danne dig et overblik over Serie A-klubberne i sæsonen 2019/20.
Korte fakta om Serie A i 2019/20
Antal klubber: 20
Regerende mestre: Juventus
Oprykkere: Brescia, Lecce og Verona
Sidste års topscorer: Fabio Quagliarella (26 mål)
1. spillerunde: d. 24. august 2019
34. spillerunde: d. 24. maj 2020
Direkte nedrykningspladser: 3 (nr. 18, 19 og 20)
Klubberne i Serie A i 2019/20
Igen i år tæller Serie A 20 klubber, hvor Juventus er forsvarende mestre. I sidste sæson blev Napoli nr. 2 og Atalanta nr. 3 og sammen med Inter på 4. pladsen udgør de fire hold Italiens Champions League-deltagere i år. AC Milan blev nr. 5, og sikrede sig dermed en plads i Europa League, men grundet økonomisk rod i Milano-klubben har Milan måttet trække sig fra Europa League i år. I stedet deltager Roma og Torino i Europa League i 2019/20.
Sidste år rykkede Empoli, Frosinone og Chievo ud af Serie A, og de erstattes af Brescia, Lecce og Verona fra Serie B. Lecce gør comeback i Serie A, hvor holdet sidst spillede i 2011/12. Efter en række svære år i Serie B og C rykkede Lecce i 2017/18 op fra Serie C til Serie B, og rykkede herefter direkte op i Serie A via en andenplads i Serie B i sidste sæson.
Herunder giver vi dig et overblik over de 20 klubber i Serie A forud for 2019/20-sæsonen.
AC Milan San Siro (80.000)
Atalanta Stadio Atleti Azzurri d'Italia (21.300)
Bologna Stadio Renato Dall'Ara (38.279)
Brescia Stadio Mario Rigamonti (16.743)
Cagliari Sardegna Arena (16.233)
Fiorentina Artemio Franchi Stadium (43.147)
Genoa Stadio Luigi Ferraris (36.600)
Verona Stadio Marc'Antonio Bentegodi (39.211)
Inter San Siro (80.000)
Juventus Juventus Stadium (41.507)
Lazio Stadio Olimpico (72.698)
Lecce Stadio Via Del Mare (31.533)
Parma Stadio Ennio Tardini (27.906)
Roma Stadio Olimpico (72.698)
SPAL Stadio Paolo Mazza (16.134)
Napoli Stadio San Paolo (55.000)
Sampdoria Stadio Luigi Ferraris (36.600)
Sassuolo Mapei Stadium - Citta del Tricolore (23.717)
Torino Stadio Olimpico Grande Torino (27.958)
Udinese Stadio Friuli (25.144)
Danskerne i Serie A
Andreas Cornelius i kamp for Danmark mod Ngolo Kanté fra Frankrig ved VM 2018 (foto: shutterstock.com)
Genoa er "danskerklubben" i Serie A i denne sæson med hele to danskere på holdet. Også Lazio, Fiorentina, Udinese, Bologna og Parma kan bringe spillere med dansk pas i aktion i denne sæson. Særligt spændende bliver det at følge de to Andreas'er, Skov og Cornelius, hos hhv. Bologna og Parma.
Herunder kan du se danskerne i Serie A i sæsonen 2019/20. Listen er dannet kort før sæsonstarten, og er selvfølgelig genstand for ændringer ifm. transfers.
Danskere i Bundesligaen 2019/20
Forsvar SS Lazio
Forsvar Fiorentina
Forsvar Udinese
Midtbane Genoa
Angreb Bologna
Angreb Parma
Capocannonieri: Danske målkonger i Serie A
Serie A har traditionelt budt på nogle af de skarpeste angribere i verden igennem hele dens levetid, heriblandt også et par store danske navne. To danskere har vundet titlen som "Capocannonieri", Serie As topscorer, nemlig John Hansen og Harald Nielsen.
John Hansen bombede i efterkrigstiden for Juventus i årene 1948-1954, og i 1951/52 scorede han 30 mål og blev topscorer i Serie A. I alt scorede John Hansen 124 mål i 188 kampe for Den Gamle Dame, inden han rundede karrieren i Italien af med en sæson for Lazio og 15 mål i 27 kampe.
Godt 10 år senere vandt Harald Nielsen titlen som Capocannonieri to år i træk hos Bologna i 1962/63 og 1963/64, hvor han scorede hhv. 19 og 21 mål i de to sæsoner. I sæsonen 63/64 vandt Harald Nielsen endvidere mesterskabet med Bologna, som var klubbens syvende og seneste mesterskab i Serie A-historien.
Preben Elkjær er dog måske den mest kendte danske Serie A-målsluger. Elkjær lynede i 80'erne for Hellas Verona, hvor han blev en levende legende, da han spillede en gigantisk rolle i klubbens eneste mesterskab i 1984/85. I alt blev Preben Elkjær noteret for 32 mål i 91 kampe i Serie A. Også Jon Dahl Tomasson har vist målnæsen frem i Italien med 22 mål i 76 kampe for AC Milan.